
pentru organizarea concursului pentru ocuparea  a două(2 ) funcții contractuale de execuție vacante UNICE, pe perioadă nedeterminată, de INGINER CHIMIST, la serviciul Laborator Regional Calitatea Apelor- Sediu ABA Someș-Tisa

Administrația Bazinală de Apă Someș-Tisa, cu sediul în Cluj-Napoca, instituție publică de interes național, cu personalitate juridică, organizează concurs pentru ocuparea a două (2) funcții  contractuale  vacante unice de execuție, pe perioadă nedeterminată de :

INGINER CHIMIST (214513)
la serviciul Laborator Regional Calitatea Apelor- Sediu ABA Someș-Tisa
  (2 posturi- 8 ore)


Activitatea profesională a  postului  se va desfășura în cadrul la serviciul Laborator Regional Calitatea Apelor- Sediu ABA Someș-Tisa - mun.Cluj-Napoca, str.Vânătorului, nr.17, jud. Cluj


Condițiile specifice necesare în vederea participării la concursul pentru ocuparea posturilor  corespunzătoare funcțiilor contractuale de execuție, precum şi calendarul desfăşurării concursului sunt:
- studii superioare în domeniul ingineriei chimice-diplomă de licență inginer chimist
- vechime:fără cerințe vechime

- avantaj: Cunoștințe de operare PC(Microsoft Office); Limba engleză: nivel mediu( scris și vorbit)

    Calendar de desfăşurare al concursului pentru ocuparea funcțiilor contractuale de execuție vacante UNICE de INGINER CHIMIST, pe perioadă nedeterminată, la serviciul Laborator Regional Calitatea Apelor Sediu ABA Someș-Tisa  (2 posturi- 8 ore):

Concursul se va desfăşura la sediul Administrației Bazinale de Apă Someș-Tisa din Cluj-Napoca, strada Vânătorului, nr.17, după următorul calendar:

- 26.10.2026 ora 15.00 - data limită de depunere a dosarelor de participare la concurs la secretariatul Administrației Bazinale de Apă Someș-Tisa cu sediul în Cluj-Napoca, strada Vânătorului, nr.17, jud. Cluj;     
- 27.10.2026 ora 10:00 - selecția dosarelor de concurs;
- 28.10.2026 ora 10:00 - termen de afişare rezultate la selecția dosarelor de concurs;
- 29.10.2026 ora 10:00 - termen de depunere contestații cu privire la rezultatul selecției dosarelor de concurs;
- 30.10.2026 ora 10:00 - termen de afişare a rezultatelor privind contestația la selecția dosarelor de concurs;
- 03.11.2026 ora 09:00 - desfăşurare probă scrisă;
- 03.11.2026 ora 16:00 - termen de afişare rezultate probă scrisă;
- 04.11.2026 ora 12:00 - termen de depunere contestații cu privire la rezultatul probei scrise;
-04.11.2026 ora 16:00 - termen de afişare a rezultatelor privind contestația la rezultatele probei scrise;
- 05.11.2026 ora 09:00 -  susținere interviu;
- 05.11.2026 ora 14:00 -  termen de afişare a rezultatelor privind interviul;
- 06.11.2026 ora 12:00 -  termen de depunere contestații cu privire la rezultatul interviului;
- 09.11.2026 ora 11:00 - termen de afişare a rezultatelor privind contestația la rezultatele interviului;
- 09.11.2026 ora 14:00 - termen de afişare a rezultatelor finale.

Conform art.35 al Hotărârii de Guvern nr.1336 din 2022, pentru înscrierea la concurs candidații vor prezenta un dosar care va conține următoarele documente:

a) formular de înscriere la concurs, conform modelului prevăzut la anexa nr. 2 din HG 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model european;
Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății.
         	
Copiile de pe actele prevăzute la lit. b) - e), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Serviciul Resurse Umane sau pot fi transmise de candidați prin Poşta Română, serviciul de curierat rapid, poşta electronică sau platformele informatice ale autorităților sau instituțiilor publice în termen de 10 zile lucrătoare de la data afișării anunțului pentru ocuparea postului vacant.
În situația în care candidații transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceştia şi au obligația de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică sau prin platformele informatice ale autorităților sau instituțiilor publice se realizează în format pdf cu volum maxim de 1 MB, documentele fiind acceptate doar în formă lizibilă, pe adresa de email: personal@dast.rowater.ro
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.

Pentru ocuparea unui post contractual vacant candidații trebuie să îndeplinească următoarele condiții generale conform art. 15 din Hotărârea de Guvern nr.1336 din 2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplineşte condițiile de studii, de vechime în specialitate şi, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârşirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârşite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfăşura activitatea de care s-a folosit pentru săvârşirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;


Bibliografie - concurs ocupare a 2 posturi  vacante unice Inginer chimist la serviciul Laborator Regional Calitatea Apelor- Sediu ABA Someș-Tisa

Legislaţie
LEGE nr. 107 din 25 septembrie 1996 (*actualizată*) Legea apelor
ORDONANȚA DE URGENȚĂ nr. 107 din 5 septembrie 2002 (*actualizată*)
privind înființarea Administrației Naționale "Apele Române"
HOTĂRÂRE nr. 100 din 7 februarie 2002 (*actualizată*)
pentru aprobarea Normelor de calitate pe care trebuie să le îndeplinească apele de suprafață
utilizate pentru potabilizare și a Normativului privind metodele de măsurare și frecvența de
prelevare și analiză a probelor din apele de suprafață destinate producerii de apă potabilă
HOTĂRÂRE nr. 570 din 10 august 2016
privind aprobarea Programului de eliminare treptată a evacuărilor, emisiilor
și pierderilor de substanţe prioritar periculoase și alte măsuri pentru
principalii poluanți
HOTĂRÂRE nr. 53 din 29 ianuarie 2009 (*actualizată*)
pentru aprobarea Planului național de protecție a apelor subterane împotriva
poluării și deteriorării
HOTĂRÂRE nr. 188 din 28 februarie 2002 (*actualizată*)
pentru aprobarea unor norme privind condițiile de descărcare în mediul
acvatic a apelor uzate 

HOTĂRÂRE nr. 202 din 28 februarie 2002 (*actualizată*)pentru aprobarea Normelor tehnice privind calitatea apelor de suprafață care necesită protecție și ameliorare în scopul susținerii vieții piscicole
ORDIN nr. 31 din 13 ianuarie 2006
privind aprobarea Manualului pentru modernizarea și dezvoltarea Sistemului de Monitoring Integrat al Apelor din România (SMIAR)
SR EN ISO/CEI 17025:2018 Cerințe generale pentru competența laboratoarelor de încercări și etalonări
HOTĂRÂRE nr. 1218 din 6 septembrie 2006 (*actualizată*) privind stabilirea cerințelor minime de securitate și sănătate în muncă pentru asigurarea protecției lucrătorilor împotriva riscurilor legate de prezența agenților chimici
LEGE nr. 360 din 2 septembrie 2003 (*republicată*) privind regimul substanțelor și preparatelor chimice periculoase*)

Analiză chimică
Liteanu C., Hopârtean E. - Chimie analitică cantitativă, Ed. Didactică şi Pedagogică 1972
Haiduc I.; Cimpoiu C.; Hodişan Th. – Chimie Analitică.
Liteanu C., Gocan S., Bold A. - Separatologie analitică, Ed. Dacia Cluj 1981
Luca, Duca, Crişan – Chimie analitică
Pietrzyk D.J., Frank C.W. - Chimie analitică, Ed. Tehnică 1989
Liteanu, C., Rîcă, I. - Teoria şi metodologia statistică a analizei urmelor. Ed. Scrisul Românesc Craiova 1979.
Haiduc, Iovanca - Chimia mediului ambiant. Controlul calității apei. UBB Cluj-Napoca 1996
Negulescu M., Rusu G., Antoniu R., Cuşa E. - Protecția calității apelor, Ed. Tehnică 1982
Varduca A. - Hidrochimie şi poluarea chimică a apelor, Ed. HGA 1997
Varduca A. – Protecția calității apelor, Ed. HGA 1999
și orice altă carte de chimie analitică și statistică.

Informatică
Microsoft Excel


Tematică de studiu

Legislație și standarde
Legislația în domeniul apelor
Standarde de calitatea apelor și legate de activitatea de laborator– seria SR ISO, SR EN ISO, SR EN – vocabular, prelevarea probelor de apă, determinări fizico-chimice, precum și cerințe generale pentru funcționarea unui laborator de încercări, statistică

Analiză chimică
Metode generale de analiză chimică - gravimetrie, titrimetrie, electrochimie, spectrofotometrie UV și vizibil, spectrometrie cu absorbție atomică, ICP-MS, cromatografie în faza gazoasă și lichidă, etc. - exemple.
Calculul pH-ului - pentru amestec de săruri; - în reacţii redox
Substanțe titrimetrice, clasificare, condiții de folosire, erori
Exprimarea și calculul concentrațiilor soluțiilor
Amestecuri tampon: teorie, calcul, utilizare, exemple
Despre erori în analiza chimică a calității apelor, determinarea lor și metode de eliminare; folosirea calculelor statistice
Interpretarea rezultatelor analizelor chimice privind calitatea apelor. Verificarea unui buletin de analiză, chei de control, incompatibilități
Recoltarea probelor de apă. Prescripții și condiții specifice în funcție de tipul de apă și indicatorul de calitate de analizat
Noțiuni de hidrologie: caracteristici ale regimului hidrologic; hidrometrie metode de măsurare a debitelor
Resurse de apă
Noțiuni despre ecologie, ecologie acvatică
Poluarea apelor cauze și efecte
Dispersia poluanților în medii fluide, diluție, autoepurare
Metode și mijloace de combatere a poluării apelor
Categorii de ape, clasificarea indicatorilor de calitate ale acestora
Monitoringul calității resurselor de apă
Informatică
Grafice aplicate în chimia analitică ale programului MS Excel
Funcții și formule de calcul ale programului MS Excel
Engleză tehnică
Soluționarea unor probleme tehnice al unui echipament de laborator pe baza instrucțiunilor din cartea tehnică în limba engleză. 


           Informații suplimentare se pot obține la sediul Administrației Bazinale de Apă Someș-Tisa din  Cluj - Napoca, strada Vânătorului, nr.17 sau la numărul de telefon 0264433028, interior 119, persoană de contact: Bodea Lia - secretar comisie de concurs şi comisie de soluționare a contestațiilor.

